Keeping Up with the Kardashians

To Keeping Up with the Kardashians (συχνά αναγραφόμενο και ως KUWTK) είναι ένα αμερικανικό τηλεοπτικό ριάλιτι που προβλήθηκε από το κανάλι E! Entertainment εστιάζοντας στις προσωπικές & επαγγελματικές ζωές των μελών της οικογένειας Καρντάσιαν-Τζένερ.

Αποτελεί ιδέα του Ράιαν Σίκρεστ, ο οποίος ήταν και παραγωγός. Το reality έκανε πρεμιέρα στις 14 Οκτωβρίου 2007 και ολοκληρώθηκε στις 20 Ιουνίου 2021.

Πρωταγωνίστριες στο ριάλιτι ήταν κυρίως οι τρεις αδελφές Κιμ, Κόρτνεϊ και Κλοέ Καρντάσιαν καθώς και οι ετεροθαλείς αδελφές τους, Κένταλ & Κάιλι. Επίσης, εμφανίζονταν συχνά οι γονείς τους, Κρις και Κέιτλιν Τζένερ (πρώην Μπρους Τζένερ) αλλά και ο αδελφός τους, Ρομπ Καρντάσιαν.

 Δημιουργία 
Η ιδέα της δημιουργίας ενός οικογενειακού reality ήρθε το 2006, όταν η Κρις Τζένερ έδειξε ενδιαφέρον να εμφανιστεί σε τηλεοπτική εκπομπή μαζί με την οικογένειά της. Ο παραγωγός Ράιαν Σίκρεστ, ο οποίος έχει τη δική του εταιρία παραγωγής, αποφάσισε να αναπτύξει την ιδέα της Τζένερ, έχοντας στο μυαλό του το δημοφιλές οικογενειακό reality show "The Osbournes". Προσέλαβε έναν cameraman για να επισκεφτεί το σπίτι της οικογένειας Καρντάσιαν-Τζένερ και να τους μαγνητοσκοπήσει όσο θα απολάμβαναν ένα κυριακάτικο μπάρμπεκιου. Αργότερα, ο ίδιος ήρθε σε επικοινωνία με το κανάλι E! Entertainment, το οποίο τελικά ενέκρινε το συγκεκριμένο reality.

Τον Αύγουστο του 2007, ανακοινώθηκε ότι η οικογένεια Καρντάσιαν-Τζένερ θα πρωταγωνιστούσε σε ένα οικογενειακό reality ή αλλιώς μια "νέα μη σκηνοθετημένη οικογενειακή κωμική σειρά" παραγωγής του Ράιαν Σίκρεστ.

Το reality με τίτλο "Keeping Up with the Kardashians" έκανε πρεμιέρα στις 14 Οκτωβρίου 2007, εστιάζοντας στις ζωές των μελών της οικογένειας, με πιο βασικές πρωταγωνίστριες τις αδελφές Κιμ, Κόρτνεϊ και Κλοέ. Μάλιστα, η Κιμ Καρντάσιαν είχε δηλώσει αργότερα "Όταν αρχίσαμε το σόου, μαζευτήκαμε σαν οικογένεια και είπαμε ότι αν πρόκειται να το κάνουμε, θα είμαστε 100% αυτό που είμαστε πραγματικά" ενώ επίσης σχολίασε και το κανάλι, λέγοντας ότι "δεν έχει βάλει ποτέ τίποτα που δεν έχουμε εγκρίνει ή δεχτεί". Λόγω της επιτυχίας που γνώρισε το reality, στο τέλος της πρώτης σεζόν (2008), η οικογένεια ανανέωσε το συμβόλαιο με το κανάλι E! Entertainment, ενώ το 2012, υπέγραψαν συμφωνία τριετούς συμβολαίου. Τον Φεβρουάριο του 2015, ανακοινώθηκε ότι το reality θα συνεχίσει για άλλα τέσσερα χρόνια τουλάχιστον, μαζί με την προσθήκη κάποιων spin-off εκπομπών.

Στις 24 Αυγούστου 2017, ανακοινώθηκε ότι η οικογένεια με το κανάλι υπέγραψαν συμφωνία ύψους 150.000.000 δολαρίων.

 Πρωταγωνιστές 
+ΟνοματεπώνυμοΕμφάνισηΠληροφορίεςΚρις Τζένερ2007-σήμεραΠρώην σύζυγος της Κέιτλιν. Μητέρα των Κιμ, Κόρτνεϊ, Κλοέ, Ρομπ, Κένταλ & Κάιλι.Κέιτλιν Τζένερ2007-σήμεραΠρώην (Μπρους Τζένερ) σύζυγος της Κρις. Πατέρας των Κένταλ & Κάιλι.Κιμ Καρντάσιαν2007-σήμεραΚόρη της Κρις (από το γάμο της με τον Ρόμπερτ Καρντάσιαν)Κόρτνεϊ Καρντάσιαν2007-σήμεραΚόρη της Κρις (από το γάμο της με τον Ρόμπερτ Καρντάσιαν)Κλοέ Καρντάσιαν2007-σήμεραΚόρη της Κρις (από το γάμο της με τον Ρόμπερτ Καρντάσιαν)Ρομπ Καρντάσιαν2007-σήμεραΓιος της Κρις (από το γάμο της με τον Ρόμπερτ Καρντάσιαν)Κένταλ Τζένερ2007-σήμεραΚόρη της Κρις (από το γάμο της με τον Μπρους (πλέον Κέιτλιν) Τζένερ)Κάιλι Τζένερ2007-σήμεραΚόρη της Κρις (από το γάμο της με τον Μπρους (πλέον Κέιτλιν) Τζένερ)

 Παιδιά 
Στο ριάλιτι KUWTK έχουν εμφανιστεί επίσης και τα παιδιά:
+ΟνοματεπώνυμοΠληροφορίεςΜέισον ΝτισίκΓιος της Κόρτνεϊ Καρντάσιαν (από τη σχέση της με τον Σκοτ Ντισίκ) - (γενν. 2009)Πενέλοπε ΝτισίκΚόρη της Κόρτνεϊ Καρντάσιαν (από τη σχέση της με τον Σκοτ Ντισίκ) - (γενν. 2012)Ρέιν ΝτιστίκΓιος της Κόρτνεϊ Καρντάσιαν (από τη σχέση της με τον Σκοτ Ντισίκ) - (γενν. 2014)Νορθ ΓουέστΚόρη της Κιμ Καρντάσιαν και του Κάνιε Γουέστ (γενν. 2013)Σεντ ΓουέστΓιος της Κιμ Καρντάσιαν και του Κάνιε Γουέστ (γενν. 2015)Σικάγο ΓουέστΚόρη της Κιμ Καρντάσιαν και του Κάνιε Γουέστ (γενν. 2018)Τρου ΤόμσονΚόρη της Κλοέ Καρντάσιαν (από τη σχέση της με τον Τρίσταν Τόμσον) - (γενν. 2018)Στόρμι ΓουέμπστερΚόρη της Κάιλι Τζένερ και του Τράβις Σκοτ (γενν. 2018)Ντριμ ΚαρντάσιανΚόρη του Ρομπ Καρντάσιαν (από τη σχέση του με την Μπλακ Τσάινα) - (γενν. 2016)

Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές του E! Entertainment